Kaapstad-brande eis 5Argieffoto van ‘n span van die Jonkershoek Volunteer Wildfire Services-span wat bystand lewer op ‘n brand by Franschhoek in Kaapstad Foto: @vwsfires, Twitter Vyf persone is Sondagoggend in drie afsonderlike brande in die Kaapse skiereiland oorlede, het die stad Kaapstad se brandweer gesê. “Die stad se brand- en reddingsdiens is Sondagoggend net voor 03:00 na ŉ brand by die Salamanderweg-informele nedersetting in Houtbaai ontbied,” het woordvoerder Theo Layne gesê. “ŉ Man, ŉ vrou en twee kinders is dood in die brand wat 30 plakkershuise in die informele nedersetting verwoes het.” Ongeveer 120 mense is haweloos gelaat. Die polisie stel ondersoek in na die oorsaak van die brand. Nog ŉ man is ongeveer ŉ uur later oorlede toe sy plakkershuis in Solomonstraat in Mfuleni afgebrand het. Altesaam 25 mense is ook Sondagoggend haweloos gelaat ná sewe plakkershuise tydens ŉ brand by die Village Heights-informele nedersetting in Lavender Hill afgebrand het.